**Ministru kabineta noteikumu projekta „Grozījumi Ministru kabineta 2007. gada 31. jūlija noteikumos Nr. 525 „Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2007. gada 31. jūlija noteikumos Nr.525 „Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa”” (turpmāk – noteikumu projekts) atbilstoši likuma “Par akcīzes nodokli” (turpmāk – likums) 18. panta 1.1 daļā dotajam deleģējumam Ministru kabineta noteikumu projekts paredz tiesības Valsts ieņēmumu dienestam noteikt kārtību un nosacījumus, kādā tiek izsniegta, pārreģistrēta vai anulēta izziņa par tādu naftas produktu iegādi, kuriem piemēro akcīzes nodokļa atbrīvojumu vai atvieglojumu.  Noteikumu projekts stājas spēkā 2019. gada 1. jūlijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts atbilstoši grozījumiem likumā par tā papildināšanu ar 18. panta 1.1 daļu, kuri pieņemti Saeimā 2018. gada 25. oktobrī.  Tiesību normu piemērošanā konstatētās problēmas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts ir izstrādāts atbilstoši Ministru kabinetam dotajam uzdevumam, kas noteikts likuma 18. panta 1.1 daļā, kura saskaņā ar likuma pārejas noteikumu 109. punktu stājās spēkā 2019. gada 1. maijā.  Lai efektīgi administrētu akcīzes nodokļa atbrīvojumu piemērošanu naftas produktiem, papildus esošajiem anulēšanas gadījumiem, nepieciešams noteikt šādus izziņas naftas produktu izmantošanai divējādi vai citiem mērķiem anulēšanas gadījumus:   1. nav pierādījumu par galaprodukta, kura ražošanai tika iegādāti naftas produkti, saražošanu un realizāciju; 2. saražotie galaprodukti piegādāti saņēmējiem, kuru darbības veids nav saistīts ar šādu produktu izmantošanu un nav ekonomiska pamatojuma to izmantošanai; 3. tiek konstatēts, ka saražotie un realizētie galaprodukti nav saņemti piegādes vietā; 4. saņemtie naftas produkti izmantoti citu produktu, nevis tādu produktu, kas ir deklarēti saņemot izziņu, ražošanā.   Lai komersantiem atvieglotu administratīvo slogu, atkārtoti iesniedzot iesniegumu izziņas iezīmēto (marķēto) naftas produktu iegādei (izmantošanai brīvostās un speciālajās ekonomiskajās zonās saskaņā ar likuma “[Par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)” [3. panta](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas#p3) devīto daļu) saņemšanai, vai izziņas naftas produktu izmantošanai divējādi vai citiem mērķiem saņemšanai, nebūs atkārtoti jāiesniedz dokumenti, kuri jau ir iesniegti Valsts ieņēmumu dienestā sākotnējās izziņas saņemšanai un kuros informācija nav mainījusies.  Lai lietotāja izziņu varētu izsniegt elektroniska dokumenta veidā, noteikumu 6., 7., 8., 9., 10., 12., 14. un 15. pielikumus nepieciešams izteikt jaunā redakcijā.  Ņemot vērā, ka dati par lietotājam piešķirtā atļautā naftas produktu daudzuma iegādi tiek reģistrēti un iegādāto naftas produktu daudzuma uzskaite tiek nodrošināta Lauku atbalsta dienesta Elektroniskajā pieteikšanās sistēmā un faktiskais neizmantotais naftas produktu daudzums ir redzams tikai minētajā sistēmā, no noteikumu 8. un 12. pielikuma nepieciešams svītrot aili, kurā norāda atlikušo naftas produktu daudzumu, kuru atļauts piegādāt pēc izziņas pārreģistrācijas un ar to saistīto atsauci.  Lai mazinātu komersantiem administratīvo slogu, no lietotāja iesniegumiem un izziņām nepieciešams svītrot informāciju par juridisko adresi un pasta indeksu. Tādējādi juridiskās adrese maiņas gadījumā nebūs jāpārreģistrē lietotāja izziņa.  Lai novērstu naftas produktu, kuriem piemērots atbrīvojums no akcīzes nodokļa vai atvieglojums, izziņu izsniegšanu vairākiem lietotājiem vienā vietā, tādējādi pieļaujot, ka vienas ēkas vai mājas apkurei, elektroenerģijas iegūšanai vai tml. aprēķināto naftas produktu daudzumu vienlaicīgi izmanto vairāki lietotāji vai vienā ražotnē, kurā minētie naftas produkti, tiek izmantoti kā izejviela vai koksa ķīmiskajai apstrādei, tiek izsniegta izziņa vairākiem lietotājiem, tādējādi pieļaujot, ka vienas ražotnes saimnieciskās darbības nodrošināšanai naftas produktus iegādājas vairāki lietotāji, noteikumos nepieciešams paredzēt, ka lietotāja izziņa netiek izsniegta, ja pieteiktā darbības vieta deklarēta citam lietotājam izsniegtajā izziņā.  Šobrīd praksē nereti vērojama situācija, ka nodokļu maksātājs saņem izziņu, bet kā nodokļa maksātāja struktūrvienību šajā izziņā norādīto darbības vietu nereģistrē, tāpēc nepieciešams Ministru kabineta noteikumu projektā noteikt, ka izziņu neizsniedz, ja pieteiktajā darbības vietā nav reģistrēta nodokļu maksātāja juridiskā adrese vai struktūrvienība.  Ņemot vērā, ka saskaņā ar likumu taksācijas periods ir viens kalendārais mēnesis, tad noteikumu projektam ir jāstājas spēkā ar mēneša pirmo datumu, tātad, ar 2019.gada 1.jūliju. |
| 3. | Projekta izstrādē iesaistītās institūcijas | Finanšu ministrija un Valsts ieņēmumu dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz komersantiem un personām, kuriem ir tiesības saņemt naftas produktus, kuriem piemērota samazināta akcīzes nodokļa likme vai atbrīvojums no akcīzes nodokļa. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz noteikt kārtību, kādā Valsts ieņēmumu dienests izsniegs, pārreģistrēs vai anulēs izziņu par tādu naftas produktu iegādi, kuriem piemēro akcīzes nodokļa atbrīvojumu vai atvieglojumu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, uzziņu par noteikumu projektu ievietojot Finanšu ministrijas mājas lapas sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Uzziņa par noteikumu projektu Finanšu ministrijas mājas lapas sadaļā “Sabiedrības līdzdalība” tika ievietota 2019. gada 21. janvārī.  <http://www.fm.gov.lv/lv/sabiedribas_lidzdaliba/tiesibu_aktu_projekti/>  nodoklu\_politika/#project536 |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūciju cilvēkresursiem | Projekta izpilde paredzēta esošo funkciju un cilvēkresursu ietvaros.  Jaunas institūcijas netiek veidotas, kā arī netiek paredzēta esošo institūciju likvidācija vai reorganizācija. |
| 3. | Cita informācija | Nav |

Finanšu ministrs J. Reirs

Lukss, 67083846

[Juris.Lukss@fm.gov.lv](mailto:Juris.Lukss@fm.gov.lv)